### 14.    Værdighedspolitik 2018 - Ensomhed

**Åbent**

Sagsnr.: 326-2018-9638        J.nr.: 27.00.00           Dokumentnr.:
326-2019-270493

**Sagstype**

Beslutning

**Resume og sagens baggrund**

Den 29. juni 2016 blev Værdighedspolitik 2016-2017 for
Kalundborg Kommune godkendt. Værdighedspolitikken afløste den hidtidige
Ældrepolitik. Det var et krav fra regeringen, at kommunerne skulle udarbejde en
værdighedspolitik, hvis de ville have del i den værdigheds-milliard, der på det
tidspunkt netop var afsat.

Værdighedspolitikken har siden dannet grundlag for
udarbejdelse og implementeringen af stra-tegien for "Det gode og værdige
Ældreliv", som blev godkendt i Kommunalbestyrelsen i august 2016.

Kommunalbestyrelsen er forpligtet til at løbende vedtage
værdighedspolitikken med nye tilføjelser. I 2019 har Sundheds- og
Ældreministeriet tilføjet, at politikken også skal omhandle overskriften
”ensomhed”.

**Indstillinger**

Direktøren indstiller, at

1.    Værdighedspolitikken
2018 – 2021 godkendes

2.    Værdighedspolitikken
2018 – 2021 sendes fra Ældre- og Sundhedsudvalget til høring i Ældrerådet, der
indgiver høringssvar til kommunalbestyrelsen

**Behandling**

Ældre- og Sundhedsudvalget, Ældrerådet, Økonomiudvalget,
Kommunalbestyrelsen

**Sagsfremstilling**

Regeringen har i årene 2016 - 2019 afsat en
værdighedsmilliard pr. år på ældreområdet. Mid-lerne fordeles til alle
kommuner, såfremt de allerede i 2016 har udarbejdet en værdighedspolitik.

Kommunerne er forpligtet til at vedtage en ny
værdighedspolitik for kommunens ældrepleje inden for det første år i hver ny
valgperiode, gældende for den aktuelle valgperiode.

Værdighedspolitikken skal bidrage til at sikre, at alle
ældre borgere har mulighed for et godt og værdigt liv.

*Værdighedspolitik 2016-2017*

Kommunalbestyrelsen besluttede i forbindelse med budget 2016
at vedtage hensigtserklæring 24:

"Der udarbejdes en strategi for det gode ældreliv, som
både sætter de strategiske, de værdimæssige og de overordnede rammer for
udviklingen af området samt fastsætter mål og pejlemærker for indsats, tiltag
og tilbud på ældreområdet fremadrettet."

Værdighedspolitikken 2016 - 2017 blev udarbejdet i
samarbejde med medarbejdere, organisa-tioner, ældreråd, borgere og Ældre- og
Sundhedsudvalget, der også i 2016 samarbejdede om-kring arbejdet med Strategien
for det gode og værdige Ældreliv, jf. ovenstående hensigtser-klæring.

Værdighedspolitikken 2016 - 2017 bestod af 5 fokusområder,
hvor de fem første er overskrifter, som er defineret i [adresse] og
Sundhedsministeriets vejledning til værdighedspolitikken. Siden er ”en værdig
død”, ”pårørende” og nu ”ensomhed” tilføjet værdighedspolitikken:

•
Livskvalitet

•
Selvbestemmelse

•
Kvalitet, tværfaglighed og sammenhæng i plejen

•
Mad og ernæring

•
Fremtidens boliger for ældre

•
Pårørende

•
Ensomhed

•
En værdig død

*Forslag til Værdighedspolitik 2018-2021*

I forbindelse med udarbejdelse af værdighedspolitik 2018 -
2021 har Sundheds- og Ældreministeriet tilføjet, at politikken også skal
omhandle overskriften "ensomhed". Formålet med dette yderligere
initiativ er sætte fokus på bekæmpelse af ensomhed, tab af livsmod, sorg og
selvmord blandt ældre borgere, herunder med inddragelse af civilsamfundet.

Administrationen har udarbejdet et udkast til
Værdighedspolitik 2018-2021 (vedlagt). Der er taget udgangspunkt i
Værdighedspolitik 2016-2017, idet der er tilføjet et afsnit omkring ensomhed.
Værdighedspolitik 2018-2021 er formuleret på et overordnet niveau, mens det
konkrete arbejde følger af det fortsatte arbejde med det gode og værdige
ældreliv. Administrationen vurderer ikke, at ændringerne i værdighedspolitikken
giver anledning til revision af Strategien for Det Gode og Værdige Ældreliv.

**Økonomiske konsekvenser**

Ingen

**Ældre- og Sundhedsudvalgets
møde den 2. september 2019:**

Godkendt med den tilføjelse, at tilføjelsen til
værdighedspolitikken følges op af en handleplan.

**Ældrerådets møde den 27.
september 2019:**

Ældrerådet har bemærkninger til afsnit 7. Ensomhed. Forslag
til ændret tekst herunder i afsnittet

Fællesskaberne

Kalundborg kommune huser mange foreninger og aktiviteter for
ældre. Deltagelse i mange foreningers aktiviteter forudsætter, at man er i
stand til at bevæge sig uden for hjemmet. Men Kalundborg kommune huser også
foreninger, der har sigte på aktiviteter i borgerens eget hjem. Kalundborg
Kommune ønsker fortsat at stille lokaler til rådighed og at støtte
foreningernes aktiviteter, hvor de ældre får muligheden for aktiviteter som
motion og bevægelse, interessegrupper, biografture, fællesskabsspisning og
fælles udflugter.

Værdighedspolitikken anbefales herefter. Dog bør den følges
op af en handleplan med inddragelse af Ældrerådet.

**Ældre- og Sundhedsudvalgets
møde den 30. september 2019:**

Anbefales.

**Økonomiudvalgets møde den 7.
oktober 2019:**

Anbefales.

**Bilag**

|  |  |
| --- | --- |
| Værdighedspolitik 2018-2021 - Ensomhed | 326-2019-233949 |